text: Udsigt til rigtig isvinter
  04 januar 2010 kl. 16.29
  Frost, frost og lidt mere frost. De næste 14 dage er der udsigt til konstant frost både nat og dag. Derfor kan det være nødvendigt med hjælp fra isbryderne fra Søværnets Operative Kommando.
  Indtil videre er der dog ikke sendt bud efter dem.
   
  I Vejle Havn har man haft isbryderen Jeppe Jensen på testtur på fjorden for at tjekke tykkelsen af isen, skriver P4 Trekanten.
   
  De tre isbrydere, Thorbjørn, Danbjørn og Isbjørn har ikke været i aktion siden 1995-1996 da vi sidst havde isvinter i Danmark. Men det er altså ikke utænkeligt, at de skal i brug her 15 år senere.
  